Ekki komist hjá tvöföldun Vesturlandsvegar Í stjórnmálayfirlýsingu landsþings Frjálslynda flokksins sem haldið var um síðustu helgi kemur meðal annars fram að flokkurinn telji „ að ekki verði lengur hjá því komist að tvöfalda helstu akstursleiðir út frá Reykjavík , svo sem Vesturlandsveg og veginn um Hellisheiði , “ eins og segir orðrétt í yfirlýsingunni . Þá segir að flokkurinn muni beita sér fyrir þjóðarátaki í samgöngumálum á næsta kjörtímabili og markmiðið sé að góðar samgöngur verði um allt land . „ Byggð verður að tengja þannig að dregið verði úr mismunun en aukin samstaða og samkennd með þjóðinni . “